**Ministru kabineta noteikumu projekta „Autoceļu padomes nolikums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru prezidentes 2014.gada 14.marta rezolūcija Nr.45/L-604-jur. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2014.gada 5.martā tika saņemts biedrības „Latvijas ceļu būvētājs” priekšlikums par vienotas politikas nepieciešamību, plānojot, projektējot, būvējot, uzturot un uzraugot autoceļus un tiltus Latvijā.Ministru prezidente savā 2014.gada 14.marta rezolūcijā Nr.45/L-604-jur uzdeva satiksmes ministram izveidot darba grupu, biedrības „Latvijas ceļu būvētājs” iesniegtā priekšlikuma īstenošanai. Izveidotās darba grupas ietvaros tika izstrādāts noteikumu projekts „Autoceļu padomes nolikums”, kurš paredz izveidot Autoceļu padomi, kuras sastāvā ietilpst valsts institūcijas un nevalstiskās organizācijas un kuras mērķis ir sekmēt vienotas valsts politikas izstrādi un īstenošanu autoceļu jomā, nodrošināt kvalitatīvu un savlaicīgi atjaunot autoceļu tīklu valstī.Projekts nosaka, ka izveidotās Autoceļu padomes funkcijās ietilpst valsts pārvaldes iestāžu, pašvaldības institūciju un nevalstisko organizāciju darbības autoceļu jomā koordinēšana un autoceļu uzturēšanas, atjaunošanas un pārbūves finansēšanas atbilstoši valsts budžetā šim mērķim paredzētajiem līdzekļiem koordinēšana. Autoceļu padomes uzdevumos ietilpst lēmumu pieņemšana par autoceļu kvalitātes paaugstināšanas pasākumiem, ar autoceļu jomu saistīto normatīvo aktu izstrādāšanas priekšlikumu sniegšana, kā arī autoceļu stāvokļa atsevišķos valsts attīstības plānošanas reģionos un pašvaldību teritorijās izvērtēšana. |
|  3. |  Projekta izstrādē iesaistītās institūcijas | Projektu izstrādāja Satiksmes ministrija sadarbībā ar valsts akciju sabiedrību „Latvijas Valsts ceļi”.Projekta izstrādē piedalījās valsts institūcijas un nevalstiskās organizācijas: Finanšu ministrija, Vides aizsardzības un reģionālās attīstības ministrija, Pārresoru koordinācijas centrs, Latvijas pašvaldības savienība, biedrība „Latvijas ceļu būvētājs”, biedrība „Publiskās un privātās partnerības Asociācija”, asociācija „Latvijas auto”, biedrība „Latvijas Pasažieru pārvadātāju asociācija”. |
|  4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecās uz Autoceļu padomes locekļiem un autoceļu padomes sēžu dalībniekiem.  |
| 2. | Tiesiskā regulējuma ietekme uz tautsaimniecību un administratīvo slogu | Tieša ietekme uz tautsaimniecību nav paredzama. Administratīvais slogs palielināsies Satiksmes ministrijai un Valsts akciju sabiedrībai „Latvijas Valsts ceļi”, kura nodrošinās padomes sekretariāta funkcijas.  |
| 3. | Administratīvo izmaksu monetārs novērtējums | Paredzams, ka Valsts akciju sabiedrība „Latvijas Valsts ceļi” pildīs šīs funkcijas jau esošā finansējuma ietvaros. Šobrīd nav iespējams veikt precīzu administratīvā sloga monetāro izmaksu aprēķinu. |
| 4. | Cita informācija | Nav. |
|  |  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 6.jūnijā Satiksmes ministrijas tīmekļa vietnē tika ievietota informācija par sanāksmes organizēšanu saistībā ar Autoceļu padomes darbības atjaunošanu.Satiksmes ministrija valsts institūcijām un nevalstiskajām organizācijām nosūtīja uzaicinājumu piedalīties Autoceļu padomes sastāvā un izvērtēt noteikumu projektu. |
| 22. | Sabiedrības līdzdalība projekta izstrādē | 2014.gada 10.jūnijā notika sanāksme piedaloties Latvijas Pašvaldību savienības, biedrības „Latvijas ceļu būvētājs”, Latvijas ceļinieku asociācijas, Latvijas Automoto biedrības, Transportbūvju inženieru asociācijas, biedrības „Zemnieku saeima”, biedrības „Autopārvadātāju asociācija „Latvijas auto” un masu mediju pārstāvjiem. |
| 33. | Sabiedrības līdzdalības rezultāti | Tika saņemti priekšlikumi no biedrības „Autopārvadātāju asociācija „Latvijas auto” un Latvijas pašvaldību savienības. |
| 44. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošinās Satiksmes ministrija un Valsts akciju sabiedrības „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūciju cilvēkresursiem  | Papildus slogs paredzams valsts institūcijām, kas iesaistītas projekta izpildē, īpaši Valsts akciju sabiedrībai „Latvijas Valsts ceļi”, kas nodrošinās padomes sekretariāta funkciju. Jaunas institūcijas nav paredzēts veidot, un nav paredzēta arī esošo institūciju reorganizācija. |
| 3. | Cita informācija | Nav. |

Anotācijas III, IV, V sadaļas – projekts šīs jomas neskar.

Satiksmes ministrs A.Matīss

Vīza:

Valsts sekretāra vietā

Valsts sekretāra vietniece Dž.Innusa

04.08.2014. 15:50

583

A.Novikova,67028325

Annija.novikova@sam.gov.lv